**Dé mo maké pou gloriyé fanm**

Drouat Lyndira1ère ST2S

Adan vi a touléjou, kisiswa an lari oben adan mizik é menm ant zanmi, nou ka tann tout kalité mo ki ka voyé labou asi fanm : « Bitch », ravèt, skétèl, chopipit, pich-pich… Kanta loralité kréyòl i pa méyè. Andidan’y osi tini tipawòl kréyòl kontèl :

- Fanm sé dyab

- Fanm sé kabann a sèpan

- Fanm sé poul, douvan mayi yo ka kouri. Etc…

É kon nou pé li, sé ti pawòl-lasa ka dénigré fanm. Lè an ka di fanm sé on moun ki ni sèks féminen. Pas « Manman » é « Madanm » adan lang kréyòl la, lé yo ka itilizé yo, ni rèspé dèyè-y é pouwtan yo sé fanm osi.

Asi foto-lasa nou ka vwè on jenn fi, ki ka kwaré tout sé vyé mo-la. I ka korijé sé mové tipawòl-la an nwè la èvè bèl mo an wouj kontèl : Mètfédanm, fanm gyòk, sòlda, vayan, manman é « fanm sé lavi ». Moun ka di « pawòl an bouch pa chaj » men sa an té vlé montré an prèmyé sé vyolans an bouch fanm ka viv chak jou. On vyolans ki divini nòwmal alòs sa pa dwètèt. Poubout sé mo an wouj-la sé mo ki sinonim a fanm an mouvman. Kijan an ka vwè, an ka défini on fanm an mouvman. K’on mètlékòl an té vlé gidonné lèspri a moun èvè dòt pawòl pou gloriyé fanm.